open-index/open-wikipedia-markdown huggingface dataset:
Համլետ Առաքելյան

**Համնետ Ռուդոլֆի Առաքելյան** (), Հանրային հեռուստաընկերության և ռադիոյի հաղորդավար, «Անմահների ակադեմիան» գրքի հեղինակը։

## Կենսագրություն
Ծնվել է 1995 թվականի հուլիսի 20-ին, Երևանում։ 2012 թվականին ավարտել է Երևանի Վ. Պետրոսյանի անվան թիվ 51 միջնակարգ դպրոցը, 2016 թվականին՝ Երևանի պետական համալսարանի Եվրոպական լեզուների և հաղորդակցության Անգլերեն և միջմշակութային հաղորդակցություն բաժինը։ 2018-ին դարձել է Արտասահմանյան գրականության մագիստրոս։ Բանասիրական գիտությունների թեկնածու է մեդիալեզվաբանություն գիտակարգում։ Քույրը՝ երաժիշտ-երգահան yellowheart.-ն է՝ Լիլիթ Առաքելյանը։

## Գործունեություն
### Հեռուստատեսային և ռադիո գործունեություն
Հեռուստատեսային գործունեությունը սկսել է դեռևս 2003 թվականին՝ աշխատելով «Կենտրոն» հեռուստաընկերության «Ի՞նչ է, ո՞վ է» հեռուստանախագծում՝ որպես հաղորդավար։

2005-2010 թվականներին ուսանել է «3 ույու 4» դերասանական ստուդիայում՝ Աշոտ Հակոբյանի արվեստանոցում։ «Արմենակոբ» հեռուստաընկերության նույնանուն խաղարկային հաղորդաշարում 2005 թվականից աշխատել է որպես հաղորդավար, սկեչային դերասան։ 2008-2010 թվականներին որպես գլխավոր դերակատար նկարահանվել է «Դպրոցական պատմություն» հեռուստաֆիլմում։ Նույն ժամանակահատվածում որպես պատանեկան ծրագրի հաղորդավար աշխատել է Հայաստանի հանրային ռադիոյում։ 2012 թվականին ավարտել է Հայաստանի Երգի պետական թատրոնին կից դպրոց-ստուդիայի (հաղորդավարության) հեռուստալրագրության բաժինը։

2012-2016 թվականներին խաղացել է Արթուր Գրիգորյանի «Ուրախ նոտաներ», «Կախարդական դաշնամուր» մյուզիքլներում։ 2013-2018 թվականներին որպես դերասան, հաղորդավար աշխատել է Հայաստանի Երգի պետական թատրոնում, թատրոնի դպրոց-ստուդիայում հաղորդավարություն և խոսքի արվեստ է դասավանդել։ 2013-15 թվականներին աշխատել է «Արմենիա» հեռուստաընկերությունում՝ որպես հաղորդավար։

2015-2020 թվականներին որպես հաղորդավար աշխատել է «Արմնյուզ» հեռուստաընկերությունում՝ վարելով «Chart», «Առաջին ծրագիր», «20 հարց» նախագծերը։ Որպես լրատվական մեկնաբան աշխատել է «Արմնյուզ լրատվականում»։

2016-2021 թվականներին հաղորդավարություն է դասավանդել Պանարմենիան մեդիա դպրոցում։ 2018-2020 թվականներին աշխատել է Հանրային ռադիոյի Առաջին ալիքում՝ Առավոտը հանրայինում նախագծում, իսկ 2020 թվականից երիտասարդական ալիքում՝ Իմ ռադիոյում։ Հատկանշական ռադիոնախագծերից են «Բիթրեյթը», «Պոետիկ ռինգը», «Թատրոն Կարանտինը», «Մենք ու մենք» և «Երկու Տանդեմ» փոդքասթները։ 2021 թվականից աշխատում է Հանրային հեռուստաընկերությունում՝ վարելով «ԳործԱրար» և «Առավոտ Լուսո» նախագծերը։ Հաղորդավարություն է դասավանդում Առաջին ալիքի Մեդիա ակադեմիայում։

### Գրական գործունեություն
Հրատարակել է «Դեպի Դենվեր», «Փոխարինում» վիպակները, «With My Inner Self» բանաստեղծությունների ժողովածուն։ 2018 թվականին հրատարակել է «Tantric» անգլերեն օրիգինալ բանաստեղծությունների ժողովածուն։ Տպագրվում է Գրանիշ առցանց հարթակում։ Գիտական հոդվածների և երգերի խոսքերի հեղինակ է։

## Ծանոթագրություններ

Կատեգորիա:Հայ բանաստեղծներ
Կատեգորիա:Հայ գրողներ
Կատեգորիա:Հայ հաղորդավարներ
Լեոպոլդ III (Ավստրիայի դուքս)

**Լեոպոլդ III** (, ), 1365 թվականից Ավստրիայի դուքսը Հաբսբուրգների տոհմից, Հաբսբուրգների տան Լեոպոլդների տոհմի հիմնադիրը։

## Կենսագրություն
Լեոպոլդ III-ը Ավստրիայի դուքս Ալբրեխտ II-ի և Պֆիրտի կոմս Ուլրիխ III-ի դուստր՝ Յոհաննայի կրտսեր որդին էր։ 1365 թվականին ավագ եղբոր՝ Ռուդոլֆ IV-ի մահից հետո, Լեոպոլդը եղբոր՝ Ալբրեխտ III-ի հետ միասին ժառանգում է Ավստրիայի գահը։

Սկզբում եղբայրները միասին էին կառավարում, ընդ որում Լեոպոլդ III-ը պատասխանատու էր Տիրոլի ղեկավարման համար, սակայն 1379 թվականին նրանց միջև կնքվեց Նոյբերգի պայմանագիրը, որը բաժանեց Հաբսբուրգների ունեցվածքը։ Ալբրեխտ III-ին ըստ էության բաժին ընկավ Ավստրիայի դքսությունը, իսկ Լեոպոլդ III-ին տրվել է Շտիրիան, Կարինթիան, Տիրոլը, Իստրիան, Կարնիոլան և Արևմտյան Ավստրիան։ Դրանով հաստատվեց Ավստրիական միապետության բաժանումը ՝ Ալբերտինայի և Լեոպոլդինի գծերի միջև։

Իր կառավարման մեջ Լեոպոլդ III-ը վարում էր կոշտ ներքին և ագրեսիվ արտաքին քաղաքականություն։ Արդեն 1368 թվականին նրան հաջողվել է միացնել Ֆրայբուրգը քաղաքը, որը կարևոր ամրոց էր և գտնվում էր Գերմանիայի հարավ-արևմտյան Հռենոսի ափին։ 1375 թվականին Լեոպոլդ III-ը դարձավ Ֆորարլբերգի Ֆելդքիրխի կառավարիչը։ Նույն տարում նա պատերազմեց գուգլերների (անգլո-ֆրանսիական վարձկան զինվորներ) հետ, որոնք  պահանջում էին Սունդգաուն, Բրեյսգաուն և Ֆերետ Անգերանդ VII դե Կուսիի շրջանը։ Նա ի վերջո ստացավ Բուրենը և Նիդաու քաղաքի մի մասը (մեկ տարի անց Բեռն և Զոլոթուռն կանտոնները զավթեցին այդ տարածքները)։ 1381 թվականին կենտրոնական Շվաբիայում գտնվող Հոհենբերգի մեծ իշխանությունը բռնակցվեց այնտեղ գտնվող Հոհենցոլերնների դինաստիայի անկումից հետո։ Այնուհետև Վենզել IV թագավորի շվաբական ֆեոդները անցել են Լեոպոլդ III-ի վերահսկողության տակ։ Դուքսը միջամտեց Վենետիկի Հանրապետության հետ Տրիեստի պայքարին։ Արդյունքում Ադրիատիկ ծովի ափի կարևոր առևտրային նավահանգիստը դարձավ Ավստրիայի մի մասը։

Լեոպոլդ III-ը նույնպես ձգտում էր վերադարձնել շվեյցարական կանտոնները Հաբսբուրգների վերահսկողության տակ, որոնք տապալեցին Ավստրիայի իշխանությունը 14-րդ դարի սկզբին։ Այնուամենայնիվ, 1386 թվականին նրա արշավանքը դեպի Շվեյցարիա ավարտվեց կատարյալ անհաջողությամբ։ Սեմպախի ճակատամարտում շվեյցարական աշխարհազորայինները լիակատար պարտություն կրեցին Լեոպոլդ III-ի կանոնավոր ասպետական բանակին, իսկ դուքսը սպանվեց։

## Ամուսնություն և երեխաներ
* Վերդե Վիսկոնտի (1350—1414)՝ Միլանի տիրակալ Բեռնաբո Վիսկոնտիի դուստրը

Երեխաներ`
* Վիլհելմ (1370-1406)՝ Ավստրիայի դուքս
* Վիլհելմ IV (1371-1411)՝ Ավստրիայի դուքս
* Էռնեստ (1377-1424)՝ Ավստրիայի դուքս
* ֆրիդրիխ IV (1382-1439)՝ Ավստրիայի դուքս
* Կատարինա (ծնվ. 1385)՝ Վիեննայի Սանտա Կլարա վանքի մայրապետ

## Ծանոթագրություններ
Հանս Մոկե Նիման

**Հանս Մոկե Նիման**  (, ), ամերիկացի շախմատիստ, գրոսմայստեր (2021)։

## Կենսագրություն
Ծնվել է հավայական և դանիական ընտանիքում։ Յոթ տարեկանում ընտանիքի հետ տեղափոխվել է Նիդերլանդներ, սակայն տասը տարեկանում վերադարձել է ԱՄՆ և տարրական դպրոցն ավարտել Օրինդա քաղաքի Դել Ռեյ դպրոցում։ Շախմատ խաղալ սկսել է ութ տարեկանից։ 2016 թվականին Հանս Մոկե Նիմանը հաղթող է ճանաչվել Հյուսիսային Ամերիկայի մինչև 16 տարեկանների շախմատի առաջնությունում, իսկ 2021 թվականին՝ ԱՄՆ֊ի պատանիների շախմատի առաջնությունում։

Մեծահասակների մակարդակով Հանս Մոկե Նիման 2019 թվականին հաղթող է Էդվարդ Լասկերի հուշամրցաշարում։ 2021 թվականի հուլիսին առաջին տեղը կիսել է «World Open» միջազգային շախմատային փառատոնում։ 2021 թվականի օգոստոսին ԱՄՆ-ի բաց առաջնությունում զբաղեցրել է երկրորդ տեղը։

2021 թվականի նոյեմբերին Հանս Մոկե Նիմանը Ռիգայում տեղի ունեցած «FIDE Grand Swiss» մրցաշարում զբաղեցրել է 52-րդ տեղը։

Մրցաշարերում հաջողության հասնելու համար ՖԻԴԵ-ն 2018 թվականին Հանս Մոկա Նիմանին շնորհել է միջազգային վարպետի (IM) կոչում, իսկ 2020 թվականին՝ միջազգային գրոսմայստերի (GM) կոչում։

## Ծանոթագրություններ

## Արտաքին հղումներ
*Niemann, Hans Moke
*GMHansN
*
* 
* 

Կատեգորիա:Ամերիկացի շախմատիստներ
Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Ալֆրեդ և Մարգարիտ Հովսեփյան վարժարան

**Փասադենայի Ալֆրեդ և Մարգարիտ Հավսեփյան վարժարան** (արևմտ․հայ․՝ Սուրբ Գրիգոր Լուսաւորիչ Ալֆրէտ եւ Մարկրիթ Յովսէփեան վարժարան), հայկական K-8 համակարգով (նախադպրոցականից մինչ 8-րդ դասարան կրթություն) գործող մասնավոր դպրոց ԱՄՆ-ում, որը հիմնադրվել է 1984 թվականին Փասադենա քաղաքում, Կալիֆորնիա նահանգում։ Դպրոցը գործում է Փասադենայի Սուրբ Գրիգոր Լուսավորիչ հայ առաքելական եկեղեցու հովանու տակ։

Դպրոցի տնօրեն՝ Շահե Մանկերյան։

## Պատմություն
Դպրոցի կառուցման միտքը առաջացավ 1970-ական թվականներին, երբ Միջին Արևելքից գաղթած հայերը հաստատվում են ԱՄՆ-ի արևմուտքում և առաջանում է կրթության պահանջ։ Սուրբ Գրիգոր Լուսավորչի եկեղեցու աջակցությամբ 1983 թվականի հունվար ամսից սկսվում է դպրոցի կառուցումը, իսկ արդեն 1984 թվականի սեպտեմբերի 12 դպրոցը բացում է իր դռները առաջին 56 աշակերտի համար։ Ի սզկզբանե դպրոցը գործել է K-4 համակարգով, բայց 1985 այն ձևափոխվում է K-5, իսկ 1986-ին՝ K-6-ի։ 1985 թվականին դպրոցում սովորում էր 108 աշակերտ։ 1993-ից մինչ 1994 դպրոցը ձևափոխվում է K-7-ի, և ապա K-8-ի։

## Ծանոթագրություններ

## Արտաքին հղումներ
https://www.hovsepianschool.org/about-us/history/

https://www.niche.com/k12/st-gregory-alfred-and-marguerite-hovsepian-school-pasadena-ca/ 

https://anca.org/400-educators-participate-in-the-prelacy-armenian-schools-professional-development-day-conference/

Կատեգորիա:ԱՄՆ-ի հայկական դպրոցներ
Թոմաս Լաուրուշաս

**Թոմաս Լաուրուշաս** (, ), լիտվացի շախմատիստ, միջազգային վարպետ (2013), գրոսմայստեր (2021)։

## Կենսագրություն
Թոմաս Լաուրուշասը հաջողությունների է հասել շախմատի Եվրոպայի պատանեկան տարբեր առաջնություններում։ 2008 թվականին նա մինչև 14 տարիքային խմբում զբաղեցրել է երկրորդ տեղը, իսկ  2012 թվականին՝ երրորդը տեղը մինրև 16 տարիքային խմբում։ 2012 թվականին  Ստամբուլում տեղի ունեցած շախմատի համաշխարհային պատանեկան օլիմպիադայում հանդես է եկել Լիտվայի հավաքականի կազմում և առաջին խաղատախտակի վրա նվաճել է անհատական արծաթե մեդալ։ 2014 թվականին Տոմաս Լաուրուշասը նվաճել է Լիտվայի շախմատի առաջնության բրոնզե մեդալ, իսկ 2016 թվականին՝ ոսկե մեդալ։  2018 թվականին Լաուրուշասը հաղթող է ճանաչվել Լիեպայա Ռոկադա շախմատի փառատոնի  կայծակնային մրցաշարում։ 2021 թվականի օգոստոսին Ռիգայի Տեխնիկական համալսարանի «A» բաց մրցաշարում գրավել է երրորդ տեղը։

Թոմաս Լաուրուշասը Լիտվայի հավաքականի կազմում խաղացել է շախմատի օլիմպիադաներում՝ 2014 թվականին Թրոմսյոում տեղի ունեցած  41-րդ շախմատային օլիմպիադայում հանդես է եկել երրորդ խաղատախտակի վրա (+6, -3, =1), 2016 թվականին Բաքվում տեղի ունեցած շախմատի 42-րդ օլիմպիադայում՝ երկրորդ խաղատախտակի վրա (+4, -1, =5)։

2013 թվականին Վարշավայում տեղի ունեցած շախմատի Եվրոպայի 19-րդ առաջնությունում և 2015 թվականին Ռեյկյավիկում տեղի ունեցած   Եվրոպայի 20-րդ առաջնությաններում ներկայացրել է Լիտվան։

## Վարկանիշի փոփոխություն

## Ծանոթագրություններ

## Արտաքին հղումներ
*International Chess Federation
*Tomas Laurusas
*365chess.com

Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Կատեգորիա:Շախմատի միջազգային վարպետներ
Կատեգորիա:Լիտվացի շախմատիստներ
Դենիզ Ջան Աքթաշ

**Դենիզ Ջան Աքթաշ** (, ), թուրք դերասան և մոդել։

## Կենսագրություն
Աքթաշը ծնվել է Ստամբուլում։ Արմատներով Ինեբոլու քաղաքից է։ Փիրի Ռեիսի համալսարանում ստացել է նավաշինարարի և մենեջեր-ինժեների կրթություն։ Իր դերասանական կարիերան սկսել է 2015 թվականին՝ նկարահանվելով «Փոքրիկ հմայիչ խաբեբաներ» հեռուստասերիալում, որը ցուցադրվել է թուրքական Star TV-ով։

2017 թվականից սկսել է նկարահանվել «Բակ» հեռուստասերիալով, որտեղ նրա խաղընկերը եղել է Դեմեթ Էվգարը։ Հեռուստասերիալն ավելի ուշ սկսել է ցուցադրվել նաև Netflix սթրիմինգային հարթակում։ Հեռուստասերիալում Ալփ Օզթյուրքի դերի մարմնավորումը դրական գնահատականներ է ստացել  քննադատների կողմից։ 2019 թվականին ստացել է հեռուստասերիալում իր առաջին գլխավոր դերը՝ նկարահանվելով «Սերն ստիպում է լացել» հեռուստասերիալում, որը հեռարձակվել է Show TV-ով։ 2020 թվականին սկսել է նկարահանվել «Զանգահարեք իմ մենեջերին», որը ֆրանսիական համանուն հեռուստասերիալի թուրքական տարբերակն էր։ 2021 թվականին առաջին անգամ սկսել է խաղալ նաև թատրոնում՝ մարմնավորելով Ռոմեոյի դերը Ուիլյամ Շեքսպիրի «Ռոմեո և Ջուլիետ» ողբերգությունում։
2023 թվականից նկարահանվում է « Անսահման սեր» հեռուստասերյալում։

## Ֆիլմագրություն

## Թատրոն

## Ծանոթագրություններ

## Արտաքին հղումներ
* 
* 

Կատեգորիա:Թուրք դերասաններ
Կատեգորիա:Թուրք մոդելներ
Կատեգորիա:Ստամբուլում ծնված դերասաններ
Ծաղկահովիտ (քաղաքատեղի)

**Ծաղկահովիտ քաղաքատեղի** նաև Ղալաչի կամ Հաջի-Խալիլի, Արագածոտնի մարզի Ծաղկահովիտ գյուղի հարավարևելյան մասում պահպանված մ.թ.ա. 3-ից 1-ին հազարամյակների քաղաքատեղի է։ Ծաղկահովիտի պատմության և մշակույթի անշարժ հուշարձանների ցանկում գրանցված է 2.53/4 համարով։

## Դիրք
Բնակատեղին ի տարբերություն Հոռոմի բնակատեղիի, կառուցված չի եղել մեկ հիմնական ամրոցի շուրջ, այն  իր հատակագծային հորինվածքով ու պաշտպանական կաոուցվածքների համակարգով ունի էական առանձնահատկություն։ Կիկլոպյան տեխնիկայով կառուցված այս բերդշենի կագմում բացի բարձր բյրի վրա տեդադրված ամրոցից և այդ բլրալանջերին սփռված բնակավայրի տներից ու փողոցներից, եղել են նաև մի քանի փոքր ամրոցներ՝ անպարիսպ բնակավայրը շրջապատոդ բլրակների վրա
: Բնակավայրում ապրողներն անհրաժեշտության դեպքում կարողացել են պատսպարվել մեծ և փոքր ամրոցներում։

## Պաշտպանական կառույցներ
Ծաղկահովտի բերդշենը ինքնատիպ է նաև պաշտպանական կաոուցվածքների համակարգով։ Ամրոցի մեծազանգված կոնաձև բլուրը ներքևից վերև շրջապատված է օղակաձև հինգ շարք պարսպապատերով, որոնք հատվում են բլրի գագաթից մինչև ստորոտներն իջնող մեծ թվով շառավղալին ուղղություն ունեցող պարսպապատերով։ Այդպիսի հնարանքի շնորհիվ բլրի լանջերը համատարած ծածկվել են պարսպապատերի՝ ավե|ի ճիշտ կլինի ասել՜ քարաշեն խոչընդոտների, հատումներում առաջացած քառակուսի մեկուսարանների ցանցով։ Դրանց շնորհիվ թջնամու համար խիստ դժվարացել է  նվաճել ամրոցի գագաթը, ուր տեղավորված է եղել մի քանի բաժանումներ ունեցող և հավանաբար ցեղապետին պատկանող քառակուսի հատակագծով տունը։ Բնակավայրից մեծ ամրոց կարելի էր բարձրանալ հյուսիսային լանջի կողմում գտնվող երկու դարպասներով, որոնցից առաջինը բացված է եղել ներքևի, իսկ երկրորդը՝ վերևի օղակաձև պարսպապատերի մեջ։ Բացի դրանցից, մեկ ուրիշ մուտք էլ. հավանաբար գադտնուղու դեր կատարող, թոնված է եղել բլրի խիստ զառիթափ հյուսիսային լանջի կողմից։ Ամրոցի պաշտպանական այսպիսի համակարգը տիպական է համարկում մյուս բերդշեների ամրոցների համար։

## Ջրամատակարարում
Ծաղկահովտի բերդշենը հետաքրքիր է ջրամատակարարման կազմակերպման տեսակետից։ Այստեղ, փոքր ամրոցների մոտ, ստեղծվել է ջրամբար, որը լցվել է աղբյուրների, ձնհալի և անձրևների ջրերով։

## Ծանոթագրություններ

Կատեգորիա:Արագածոտնի մարզի բնակավայրեր
Կատեգորիա:Պաշտպանական կառույցներ Հայաստանում
Սուրբ Գրիգոր Նարեկացու անվան վարժարան

**Սուրբ Գրիգոր Նարեկացու անվան վարժարան** (ռուս․՝ Гимназия имени Святого Григора Нарекаци),  հայկական դպրոց, որը գտնվում է է  Ռուսաստանի Դաշնության մայրաքաղաքում՝ Մոսկվայում, Սուրբ Պայծառակերպություն եկեղեցու համալիրում։ Գործում է Հայ Առաքելական եկեղեցու Ռուսաստանի և Նոր Նախիջևանի հայոց թեմի հովանու ներքո։

Վարժարանը նախատեսված է առաջինից տասնմեկերորդ դասարաններում սովորող աշակերտների համար։ Վարժարանում կարող է սովորել 300 աշակերտ։

## Պատմություն
2018 թվականին Մոսկվայի կրթության վարչության կողմից վարժարանը կրթական ծառայությունների մատուցման իրավունք է ստանում։ Հայաստանի վարչապետ  Ռուսաստան կատարած աշխատանքային այցի շրջանակում 2018 թվականի հունիսի 14-ին Նիկոլ Փաշինյանն այցելում է նորաստեղծ Սուրբ Գրիգոր Նարեկացու անվան վարժարանը։ 2019 թվականի սեպտեմբերին դպրոցն ընդունել է իր առաջին աշակերտներին։ Վարժարանում սովորում է 20 աշակերտ (ըստ 2019 թվականի տվյալների)։

## Ծանոթագրություններ

Կատեգորիա:Մոսկվայի հայկական դպրոցներ
Գրեգ Հեմ

**Գրեգ Հեմ** (, ), ավստրալացի երաժիշտ, երգերի հեղինակ, ավստրալական Men at Work ռոք խմբի սաքսոֆոնահար և ֆլեյտահար։

## Կենսագրություն
Գրեգ Հեմը ծնվել է 1953 թվականի սեպտեմբերի 27-ին Մելբուրնում։ Դպրոցական տարիներին հետաքրքրություն է ցուցաբերել թատրոնի նկատմամբ և մասնակցել մի քանի բեմադրությունների։

1972 թվականին ծանոթացել է Քոլին Հեյի հետ, որը հետագայում դարձել է Men at Work խմբի առաջատար երաժիշտը։  Հեմից և Հեյից բացի, խմբի առաջատր երաժիշտներ են համարվել նաև Ռոն Սթրայքերթը և Ջերի Սփայսերտը։

Men at Work խումբը ձայնագրել է երեք ստուդիական ալբոմ՝ «Business assual» (1981), «Cargo» (1983), «Two Hearts» (1985): Խմբի ամենահայտնի երգը եղել է «Down Under»-ը, որը համարվում է Ավստրալիայի ոչ պաշտոնական օրհներգը։ Այդ ստեղծագործությունում Հեմը նվագել է ֆլեյտա։ 2010 թվականին Ավստրալիայի դատարանը վճռել է, որ «Down Under»-ի մեղեդին պատճենված է «Kookaburra Sits In The Old Gum Tree» հին երգից։

Հեմը մահացած է հայտնաբերվել 2012 թվականի ապրիլի 19-ին Մելբուրնի Քարլթոն Նորթ քաղաքում գտնվող իր տանը։ Մի շարք թերթեր նշել են, որ պատճառը սրտի կաթվածն է։ Վարկածներ են եղել, որ Հեմը երկար ժամանակ պայքարել է հերոինից կախվածության դեմ։ Հայտնի է եղել որ նա Men At Work-ի անդամների դեմ հեղինակային իրավունքի վերաբերյալ հայցի պատճառով ընկճել է և տառապել է դատարանի նման որոշումից։

## Ծանոթագրություններ

## Արտաքին հղումներ
* Խմբի պաշտոնական կայք

Կատեգորիա:20-րդ դարի կոմպոզիտորներ
Կատեգորիա:21-րդ դարի կոմպոզիտորներ
Կատեգորիա:Ավստրալիացի երաժիշտներ
Կատեգորիա:Ավստրալիացի կիթառահարներ
Պորլամար

**Պորլամար** (), քաղաք Վենեսուելայում՝ երեք կղզիներով կազմավորված Նուևա Էսպարտա նահանգում, որի խոշորագույն բնակավայրն է։ Գտնվում է Մարգարիտա կղզու հարավարևելյան մասում՝ Կարիբյան ծովի ափին (նահանգի ամենամած նավահանգիստն է)։ 2013 թվականի տվյալներով բնակչության թվաքանակը եղել է 139 496, որը կազմում է կղզու բնակչության մեկ երրորդ մասը։ Քաղաքը կղզու առևտրային կենտրոնն է։ Զարգացած է սննդի արդյունաբերությունը։

## Պատմություն
Հիմնադրվել է 1536 թվականին՝ այդ վայրերը Քրիստափոր Կոլումբոսի այցից շուրջ քառասուն տարի անց։ 1973 թվականին Պորլամարի նավահանգիստն ստացել է ազատ նավահանգստի՝ պորտո ֆրանկոյի կարգավիճակ, որը խթան է հանդիսացել քաղաքը զբոսաշրջության կենտրոնի վերածելու համար։

## Կլիմա

## Քույր քաղաքներ
* , Կանկուն
* , Կարտախենա
* , Մայամի

## Պատկերասրահ

Porlamar.jpg
Playa paraiso.jpg|
Hotel Wyndham Concorde Resort Isla de Margarita, Porlamar Nueva Esparta, Venezuela 14.jpg|
Hotel Wyndham Concorde Resort Isla de Margarita, Porlamar Nueva Esparta, Venezuela 9.jpg
Modern Architerture in Porlamar, Margarita Island.jpg
Building in Porlamar 2.jpg
Boulevardguevara.jpg
Mar caribe en porlamar edo nueva esparta.JPG
Porlamar.JPG


## Ծանոթագրություններ

## Արտաքին հղումներ
* San Francisco Chronicle article

Կատեգորիա:Առափնյա բնակավայրեր
Կատեգորիա:Բնօրինակում անաղբյուր հոդվածներ
Կատեգորիա:Կարիբյան ծովի նավահանգիստներ
Կատեգորիա:Նավահանգիստներ
Կատեգորիա:Վենեսուելայի բնակավայրեր
Կատեգորիա:Վենեսուելայի քաղաքներ
Պուերտո լա Կրուս

**Պուերտո լա Կրուս** (, պաշտոնական անվանումը՝ **Puerto de la Santa Cruz**, իսպաներենից բառացի թարգմանած՝ նշանակում է «Սուրբ խաչի նավահանգիստ»), նավահանգստային քաղաք Վենեսուելայի Անսոատեգի նահանգում, Կարիբյան ծովի ափին։  Առավել կարևոր և մեծ բնակավայրերից մեկն է այդ երկրի արևելքում։ Խուան Անտոնիո Սոտիլիո (Juan Antonio Sotillo) համայնքի վարչական կենտրոնն է։ Այնտեղ է գտնվում Վենեսուելայի նավթավերամշակման խոշորագույն ձեռնարկություններից մեկը։ Զարգացած են նաև սննդի և տեքստիլ արդյունաբերությունը։ Պուերտո լա Կրուսը միաժամանակ զբոսաշրջային գրավիչ կենտրոն է, ունի հյուրանոցային զարգացած ցանց, հարմարավետ լողափեր։ Քաղաքի մերձակայքում է սկսվում Մոչիմա ազգային պարկը։

Բնակավայրն զբաղեցնում է մոտավորապես 244 քառակուսի կիլոմետր տարածք։ Բնակչության թվաքանակը 2011 թվականի տվյալներով եղել է 243 572, 2017 թվականի տվյալներով՝ 300.231:

## Պատմություն
Քաղաքի ներկայիս տարածքում 1780 թվականին հիմնվել է Պոսուելոս (*Pozuelos*) քրիստոնեական միսիան։ 1862 թվականի ապրիլի 9-ին Մարգարիտա կղզուց այստեղ է տեղափոխվել 26 ընտանիք, հիմնել բնակավայր և անվանել Պուերտո դե լա Սանտա Կրուս։

## Պատկերասրահ

Vista aérea de Las Villas.jpg|
Paseo de La Cruz y El Mar.jpg
Playa Paseo Colón Puerto La Cruz Venezuela.JPG|
Playa el saco Puerto La cruz 3.jpg
Playa Cangrejo, Lechería, Venezuela.jpg
Playa El Faro Mochima Puerto La Cruz - panoramio (5).jpg
El Paseo La Cruz en la noche.JPG
PtolaCruzdesdelabahia.jpg
Avenida de puerto la cruz..JPG
Amanecer en Puerto la Cruz.jpg
PuertoLaCruz.jpg
Chicocarrasqueldistance.jpg
Hotel en Lechería, edo. Anzoátegui.JPG
Puerto La Cruz desde una azotea.JPG


## Գործընկեր քաղաքներ
* , Բարսելոնա
* , Լեչերիա
* , Սանտա Կրուս

## Ծանոթագրություններ

## Արտաքին հղումներ
Զբոսաշրջային տեղեկատվություն Պուերտո լա Կրուսի մասին

Կատեգորիա:Առափնյա բնակավայրեր
Կատեգորիա:Բնօրինակում անաղբյուր հոդվածներ
Կատեգորիա:Նավահանգիստներ
Կատեգորիա:Վենեսուելայի բնակավայրեր
Կատեգորիա:Վենեսուելայի քաղաքներ
Ռիխարդ Ռապորտ

**Ռիխարդ Ռապորտ** (, ), հունգարացի շախմատիստ, գրոսմայստեր (2010)։  Նա իր գրոսմայստերի կոչումը վաստակեԼ է 13 տարեկան, 11 ամսական և 6 օրական հասակում և ճանաչվել Հունգարիայի ամենաերիտասարդ գրոսմայստերը։

## Կենսագրություն
Ծնվել է Սոմբատհեյում, տնտեսագետների ընտանիքում։ Շախմատ խաղալ սովորել է հորից, 4 տարեկանում։

2006 թվականին Եվրոպայի մինչև 10 տարեկանների առաջնությունում գրավել է առաջին տեղը։ 2009 թվականին դարձել է միջազգային վարպետ։ 2010 թվականին շախմատիստը լրացրել է գրոսմայստերի վերջին նորման։

2017 թվականի հունվարի 22֊ից Միխայիլ Չիգորինի անվան խորհրդանշական ակումբի անդամ է։ Նույն թվականին դարձել է Հունգարիայի չեմպիոն։

Շախմատիստը մասնակցել է 2017 թվականի շախմատի աշխարհի գավաթի մրցաշարին, որտեղ քառորդ եզրափակչւմ պարտվել է Դինգ Լիրենին։

2022 թվականի շախմատի հավակնորդների մրցաշարի մասնակից է։

2022 թվականի մարտի վերջին Ռապորտը Բելգրադում տեղի ունեցած ՖԻԴԵ-ի Գրան պրի մրցաշարում զվաղեցրել է առաջին տեղը։

2022 թվականի մայիսին նա հայտարվել է Ռապորտի Ռումինիայի հավաքական տեղափոխվելու մասին։ Սովորաբար այդպիսի գործընթացը տևում է մոտ 2 տարի։

Ռապորտը խորհրդային, ուկրաինացի և սլովենացի շախմատիստ, գրոսմայստեր Ալեքսանդր Բելյավսկու աշակերտն է։

## Ընտանիք
2016 թվականին Ռապորտն ամուսնացել է սերբ շախմատիստուհի Յովանա Վոյնովիչի (ծն. 1992 թ.) հետ։ Այդ ժամանակվանից զույգը միասին ապրում է Բելգրադում։

## Վարկանիշի փոփոխության գծապատկեր

## Ծանոթագրություններ

## Արտաքին հղումներ
*Անձնական քարտը ՖԻԴԵ֊ի կայքում
*Պարտիաները chessgames.com կայքում
*Պարտիաները 365chess.com կայքում
*

Կատեգորիա:Հունգարացի շախմատիստներ
Կատեգորիա:Շախմատային օլիմպիադաների մասնակիցներ
Կատեգորիա:Շախմատի գրոսմայստերներ
Կատեգորիա:Շախմատիստներ այբբենական կարգով
Վահրամ Կևորկյան (ֆուտբոլիստ)

**Վահրամ Կևորկյան** (), հայկական արմատներով ֆուտբոլիստ, հարձակվող։

## Կարիերա
### Ակումբային
Էրիվանցի մեծահարուստ վաճառականի տասնամյա որդուն՝ Վահրամ Կևորկյանին, ուղարկել են ԱՄՆ, Բոստոն քաղաքում սովորելու։ 1902 թվականին նա մեկնել է Բելգիա, հաստատվել Բրյուգգեում և սկսել խաղալ տեղի «Սերկլ Բրյուգե» ֆուտբոլային թիմում։ Ֆուտբոլիստն իր առաջին հանդիպումն ակումբի կազմում անցկացրել է 1903/04 մրցաշրջանում։ Մեծահասակների թիմում խաղալու համար Վահրամն իր տարիքն ավելացրել է երեք տարով, բայց շուտով նա հեռացվել է խաղերից։ Կևորկյանը ստիպված բաց է թողնել 1904/05 մրցաշրջանի մեծ մասը։ 1905 թվականին Կևորկյանը դարձել է բելգիական մեկ այլ ակումբի՝ «Բերսխոտ»-ի խաղացող։ Իր դեբյուտային մրցաշրջանում նա անցկացրել է  18 հանդիպում՝ դառնալով 10 գոլի հեղինակ։ Նրա թիմը հաջորդ մրցաշրջանն անցկացրել է ավելի ցածր դիվիզիոնում։ Հարձակվողն օգնել է բելգիացիներին կրկին վերադառնալ երկրի բարձրագույն դիվիզիոն։ 1906/07 մրցաշրջանում 6 խաղում նա կարողացել է 18 անգամ գրավել մրցակիցների դարպասը։ 1908/09 մրցաշրջանում Գևորգյանը դարձել է Բելգիայի առաջնության լավագույն ռմբարկու՝ 21 հանդիպումներում խփելով 24 գոլ։ Ֆուտբոլիստն իր վերջին հանդիպումն անցկացրել է 1911 թվականի փետրվարի 26-ին իր նախկին թիմի՝ «Սերկլ Բրյուգեի» դեմ։ Ընդհանուր առմամբ, նա Բելգիայի Պրեմիեր լիգայում անցկացրել է 103 խաղ և դարձել 81 գոլի հեղինակ։

### Հավաքականում
Չնայած այն հանգամանքին, որ Վահրամ Կևորկյանը ծագումով բելգիացի չի եղել այլ Ռուսական կայսրության քաղաքացի է եղել, Բելգիայի հավաքականում նա 1 հանդիպում է անցկացրել։ 1908 թվականի հոկտեմբերի 26-ին ֆուտբոլիստը մասնակցել է Շվեդիայի դեմ հանդիպմանը՝ 30-րդ րոպեին դառնալով գոլի հեղինակ, որի արդյունքում նրա թիմը հաղթել է 2:1 հաշվով։

1912 թվականի Օլիմպիական խաղերում Կևորկյանը նախատեսել է խաղալ Ռուսական կայսրության ազգային հավաքականում։

## Մահ
Վահրամ Կևորկյանը մահացել է 1911 թվականի հուլիսի 17-ին կույր աղիքի վիրահատությունից առաջացած բարդությունների պատճառով։ Հուլիսի 18-ին նրան թաղել են Անտվերպենի գերեզմանատներից մեկում։

## Ծանոթագրություններ

## Արտաքին հղումներ
* Первый российский легионер, sportbox.ru, 13 декабря 2012
* Информация на сайте beerschot.wimmel.be

Կատեգորիա:Անտվերպենում թաղվածներ
Կատեգորիա:Բելգիացի ֆուտբոլիստներ
Կատեգորիա:Հայ ֆուտբոլիստներ
Կատեգորիա:Ռուսական կայսրության ֆուտբոլիստներ
Դամբարանադաշտ (Աջափնյակ)

**Դամբարանադաշտ**, բրոնզեդարյան դամբարանադաշտ և պատմամշակութային հուշարձան Հայաստանի մայրաքաղաք Երևանի Աջափնյակ վարչական շրջանի Սիլիկյան թաղամասում։ Ներառված է՝ Աջափնյակ վարչական շրջանի պատմության և մշակույթի անշարժ հուշարձանների ցանկում։

## Պատմություն
Դամբարանադաշտը թվագրվում է մ․թ․ա․ 2-1 հազարամյակներով։ Հուշարձանը գտնվում է Աջափնյակ վարչական շրջանի հարավ-արևմտյան մասում՝ Սիլիկյան թաղամասում, երկաթուղու Սպանդարյան կայարանից 2,5-3 կմ հյուսիս, «Դեմեր» վայրում գտնվող բնակատեղիի արևմտյան մասում՝ երկաթուղու Սպանդարյան կայարանից 0,5 կմ դեպի հյուսիս։ Դամբարանադաշտը կազմված է՝ մ․թ․ա․ 2-1 հազարամյակներով թվագրվող «Դամբարան-1», «Դամբարան-2» և «Դամբարան-3» դամբարաններից։

## Հակակոռուպցիոն կոմիտեի վարչական շենքի կառուցում դամբարանադաշտում
Հայաստանի կառավարության 2020 թվականի մարտի 19-ի «Գույքի նվիրատվության մասին» հ.348-Ա որոշմամբ առաջարկվել է Աջափնյակ վարչական շրջանի, Սպանդարյան կայարանի երկաթգծին հարակից հողատարածքում, որտեղ գտնվում է դամբարանադաշտով բնակատեղին, Հայաստանի արդարադատության նախարարության նոր քրեակատարողական հիմնարկ կառուցելու նպատակով 15 հեկտար մակերեսով տարածքը նվիրել Հայաստանի կառավարությանը և այն տրամադարել ՀՀ տարածքային կառավարման և ենթակառուցվածքների նախարարության Պետական գույքի կառավարման կոմիտեին։ Երևանի քաղաքապետի ապրիլի 1-ի հ.1308-Ա որոշմամբ դամբարանադաշտի տարածքին տրամադրվել է «Սիլիկյան թաղամաս, 12-րդ փողոց, հ.86» հասցեն։ Երևան քաղաքի ավագանու 2020 թվականի ապրիլի 28-ի հ.225-Ա որոշմամբ` Սիլիկյան թաղամասի 12-րդ փողոցի հ.86 հասցեում գտնվող և Երևան համայնքի սեփականություն հանդիսացող 15 հեկտար մակերեսով հողատարածքը նվիրվել է Հայաստանի Հանրապետությանը։ Երևանի ավագանու որոշումը հաստատվել է Երևանի քաղաքապետի մայիսի 11-ի 1611-Ա որոշմամբ, ըստ որի թույլատրվել է Երևան համայնքի սեփականություն հանդիսացող հողատարածքի նվիրումը Հայաստանի Հանրապետությանը։

Հայաստանի կառավարության նիստի օրակարգում ընդգրկված «Գնման գործընթացը կազմակերպելու մասին» որոշման նախագծի հիմնավորման՝ նախագծանախահաշվային փաստաթղթերի համալիր փորձաքննության շրջանակներում «շրջակա միջավայրի վրա ազդեցության գնահատման» փուլում պարզվել է, որ շուրջ 15 հեկտար հողատարածքը հանդիսանում է հուշարձանային գոտի (բնակատեղի), որը համաձայն առկա քարտեզների հանդիսանում է դամբարանադաշտ։ Այս խնդիրը Քաղաքաշինության կոմիտեն քննարկել է ԿԳՄՍ նախարարության հետ, որն էլ դիմել է ԳԱԱ-ի Երկրաբանական գիտությունների ինստիտուտին։ Ինստիտուտը տարածքի նախնական ուսումնասիրություն է կատարել և առաջարկել գեոռադարային հանույթ իրականացնել՝ տարածքում դամբարանների առկայությունը պարզելու համար։ Ըստ նախագծի, աշխատանքները կտևեն 3 ամիս, իսկ եթե բնակլիմայական պայմաններն էլ բարենպաստ լինեն, ապա կիրականացվի նյութերի վերլուծություն՝ 1 ամիս, և տարածքում հուշարձաններ չհայտնաբերելու դեպքում կիրականացվի համապատասխան գործընթաց՝ համաձայն որի պետք է շրջանառվի կառավարության որոշման նախագիծ, որով նշված հուշարձանը կհանվի հուշարձանների հաստատված ցանկից, ինչից հետո միայն հնարավոր կլինի ստանալ շինարարության թույլտվությունը և մեկնարկել շինարարական աշխատանքները։

## Ծանոթագրություններ

Կատեգորիա:Աջափնյակի հուշարձաններ
Կատեգորիա:Դամբարանադաշտեր
Սան Կառլոս (Վենեսուելա)

**Սան Կառլոս դե Աուստրիա** (), քաղաք Վենեսուելայում։ Կոխեդես նահանգի և Սան Կառլոս դե Աուստրիա (San Carlos de Austria) համայնքի վարչական կենտրոնն է։ 2001 թվականին Վենեսուելայում անցկացված մարդահամարի տվյալներով բնակչության թվաքանակը եղել է 83 957, 2013 թվականի տվյալներով՝ շուրջ 101.000, որը կազմում է Կոխեդես նահանգի ամբողջ բնակչության մոտավորապես մեկ երրորդ մասը։

## Պատմություն

Բնակավայրը 1678 թվականի ապրիլի 27-ին հիմնել է կապուցին վանական՝ հայր (Fray) Պեդրո դե Բերխան (Pedro de Berja):

## Տեսարժան վայրեր

### Պատմա-ճարտարապետական հուշարձաններ
* Լա Բլանկերա (La Blanquera), գաղութային ժամանակններում բարոկկո ոճով կառուցված պատմական շինություն, որը XVIII դարում պատկանել է կոնկիստադորների հարուստ ընտանիքի
* Սան Կառլոս տաճարը (Catedral de San Carlos)
* Սուրբ Դոմինիկ եկեղեցին (Iglesia Santo Domingo)
* Սուրբ Հովհաննես Մկրտիչ եկեղեցին (Iglesia San Juan Bautista)

### Հրապարակներ
* Բոլիվարի հրապարակը (Plaza Bolívar)

## Քույր քաղաքներ
* , Մատուրին
* , Վալենսիա
* , Տինակիլիո
* , Սան Խուան դե լոս Մոռոս
* , Բերխա

## Պատկերասրահ

Panoramicasancarlos.jpg|Քաղաքի համայնապատկերը. առաջին պլանում՝ Սան Կառլոս տաճարը
Iglesia San Juan Bautista, San Carlos.jpg|Սուրբ Հովհաննես Մկրտիչ եկեղեցին
Catedral Inmaculada Concepción iluminación..jpg|Անարատ հղության տաճարը
Autodromo Internacional de San Carlos.jpg|Միջազգային ավտոդրոմը
San Carlos, Cojedes, Venezuela - panoramio (4).jpg|Տեղաբնիկներին նվիրված հուշարձանը
Residenciasuds.jpg|Ֆիզկուլտուրայի և սպորտի հարավային համալսարանի (Universidad Deportiva del Sur) հանրակացարանները


## Ծանոթագրություններ

## Արտաքին հղումներ
* Флаг и герб Сан-Карлоса

Կատեգորիա:Վենեսուելայի քաղաքներ
Կատեգորիա:Վենեսուելայի բնակավայրեր
Կատեգորիա:Վարչական կենտրոններ
Սան Ֆելիպե (Վենեսուելա)

**Սան Ֆելիպե** (), քաղաք Վենեսուելայում։ Յարակույ նահանգի և Սան Ֆելիպե համայնքի վարչական կենտրոնն է և կաթոլիկ եկեղեցու թեմի առաջնորդանիստ։

2011 թվականի հունիսի 30-ին անցկացված մարդահամարի տվյալներով Յարակույ նահանգի ամբողջ բնակչության թվաքանակը եղել է 700.852, ընդսմին՝ Սան Ֆելիպեի մետրոպոլիտանական տարածքում ապրողների թիվը կազմել է 237.131:

Սան Ֆելիպեում են գտնվում միջազգային ճանաչում ունեցող չինական *Yutong* ֆիրմայի լատինաամերիկյան մասնաճյուղի ավտոբուսների հավաքման գլխավոր արտադրական մասնաշենքերը։

## Պատմություն
Քաղաքի ներկայիս տարածքում 1720 թվականին կապուցինների ուխտի վանականները առաջին կացարաններն են կառուցել։ Սան Ֆելիպեի հիմնադրման պաշտոնական տարեթիվ է ընդունված 1729 թվականը։ 1812 թվականի երկրաշարժը ավերել է քաղաքի մեծ մասը (ավերակների մի մասը նպատակադրված կերպով պահպանել են առ այսօր)։

## Տեսարժանություններ
* Սելվան (արևադարձային խոնավ անտառը)՝ *Yuribí* ազգային պարկում.
* Էլ Ֆուերտե պատմական զբոսայգին՝ 1812 թվականի երկրաշարժի ավերածությունների պահպանված նմուշներով.
* *Exótica Flora Tropical* զբոսայգում կարելի է տեսնել վերականգնված *Misión de Nuestra Señora del Carmen* եկեղեցին, որը հիմնադրվել է 1720 թվականին.
* 1981 թվականին բացված Կարմելո Ֆեռնանդեսի անվան թանգարանը, որտեղ ցուցադրված են տեսողական արվեստների տարածաշրջանային վարպետների լավագույն աշխատանքները։

## Պատկերասրահ

Gobernación del Estado Yaracuy.JPG|Նահանգապետարանը
Cacique Yaracuy.jpg|
Arco Ciudad de San Felipe.jpg|Քաղաքի մուտքի կամարը
La Catedral de San Felipe.jpg|Սան Ֆելիպե տաճարը
Museo Carmelo Fernández.jpg|Կարմելո Ֆեռնանդեսի անվան թանգարանը
Plaza Bolívar de San Felipe (2017).jpg|Բոլիվարի հրապարակը
Plaza Rafael Andrade.JPG|Ռաֆայել Անդրադեի կիսանդրին նրա անունը կրող հրապարակում


## Կլիմա
Սան Ֆելիպեին բնորոշ է շոգ, կիսաչորային կլիման (Köppen climate classification-ի դասակարգմամբ՝ *BSh*):

## Ծանոթագրություններ

## Արտաքին հղումներ
* Sitio web de la alcaldía
* Sitio web del gobierno de Yaracuy |2=http://wwwyaracuy.gob.ve/

Կատեգորիա:Վարչական կենտրոններ
Կատեգորիա:Վենեսուելայի բնակավայրեր
Կատեգորիա:Վենեսուելայի քաղաքներ
Սան Խուան դե լոս Մոռոս

**Սան Խուան դե լոս Մոռոս** (), քաղաք Վենեսուելայի կենտրոնական մասում։ Գուարիկո նահանգի և Խուան Խերման Ռոշիո համայնքի վարչական կենտրոնն է։ Զբաղեցնում է 	593,55 քառակուսի կիլոմետր տարածք (այդ ցուցանիշով չորրորդ տեղն է գրավում երկրի բնակավայրերի ցանկում)։ Բնակչության թվաքանակը 2011 թվականի տվյալներով եղել է 120.111:

## Պատմություն
Բնակավայրը 1594 թվականին հիմնադրել են իսպանացիները։ 1934 թվականին հռչակվել է Գուարիկո նահանգի մայր քաղաք։

## Տեսարժանություն
Քաղաքի գլխավոր տեսարժան վայրերն են Հովհաննես Մկրտչի 20 մետրանոց արձանը (San Juan Bautista, 1933-1935), Լոս Մոռոս դե Սան Խուան լեռնազանգվածը, Բոլիվարի հրապարակը, "La Puerta" հուշարձանը պատմական այն վայրում, որտեղ 1814 թվականի փետրվարի 3-ին տեղի է ունեցել Վենեսուելայի անկախության համար մղված պայքարի ճակատամարտերից մեկը։

## Կլիմա
Քաղաքին բնորոշ է արևադարձային սավաննաների կլիման։ Ամենատաք ամիսը ապրիլն է՝ օդի 25.2&nbsp;°C (77.4&nbsp;°F) միջին ջերմաստիճանով, համեմատաբար սառը ամիսը՝ հունվարը՝ 22.6&nbsp;°С (72.7&nbsp;°F) միջին ջերմաստիճանով։

## Քույր քաղաքներ
*  Ալտագրասիա դե Օրիտուկո
*  Կալաբոսո
*  Մանիսալես
*  Պուերտո Կաբեսաս
*  Վալյադոլիդ
*  Վալլե դե լա Պասկուա
*  Վիլյավիսենսիո

## Պատկերասրահ

SAN JUAN DE LOS MORROS GUARICO2DA PARTE 04.JPG
San Juan de los Morros Ciudad.jpg|
SAN JUAN DE LOS MORROS -GUARICO 02.JPG
Tarde en el monumento a san juan bautista.JPG|
Morros de San juan.jpg
TOROS COLEADOS.jpg
SAN JUAN DE LOS MORROS GUARICO 2DA PARTE 02.JPG
Casco Historico de San Juan de los Morros.jpg
Pleno centro de San Juan de los Morros.jpg
Isla de Chigüires.JPG



## Ծանոթագրություններ

## Արտաքին հղումներ
* Սան Խուան դե լոս Մոռոսի համալսարանի կայքէջը  (իսպաներեն)

Կատեգորիա:Բնօրինակում անաղբյուր հոդվածներ
Կատեգորիա:Վարչական կենտրոններ
Կատեգորիա:Վենեսուելայի բնակավայրեր
Կատեգորիա:Վենեսուելայի քաղաքներ
Իմ հայրը նավապետ է

«**Իմ հայրը նավապետ է**» (),  խորհրդային գեղարվեստական ֆիլմ, որը նկարահանել է ռեժիսոր Վլադիմիր Բիչկովը Մաքսիմ Գորկու անվան ստուդիայում 1969 թվականին։

## Սյուժե
Վասյա Գոտովցևի հայրը «Իգարկա» բեռնատար գետային նավի նավապետն է։ Մեծ դժկամությամբ նա որդուն իր հետ տանում է տարվա վերջին նավարկությանը Ենիսեյով։ Տղան, որն սպասում էր ծովային արկածների, բախվում է առօրյա աշխատանքների։ Բացի այդ, նա չի կարողանում հարթել հարաբերություններն ավագ օգնականի հետ, որն արհամարհանքով Վասիլիին կոչում է ուղևոր և նրանից բողոքում է ծեր նավապետին։ Վիրավորված Վասյան փախչում է ափ և նրա որոնման համար թիմը ծախսում է ամբողջ օրը։ Ջրի մակարդակի անկման պատճառով ժամ առ ժամ նվազում է տայգայական գյուղ հասնելու հույսը։ Որոշվում է հետ գնալ, սակայն նավապետ Գոտովցևն իր վրա է վերցնում պատասխանատվությունը, և նավը ապահով տեղ է հասցնում։

## Դերերում
* Եվգենի Տետերին – *Իվան Մակարովիչ Գոտովցև, «Իգարկայի» նավապետ
* Վասիլի Բիչկով – *Վասյա Գոտովցև, նրա որդին
* Յուլիեն Բալմուսով – *Ռոբերտ Չուգունով, ավագ օգնական
* Պավել Պերվուշին – *Տիխոն Ֆեոդորովիչ Պուխով, մեխանիկ
* Բորիս Գրիգորև – *Բորիս Վոյտեցկի, օդերևութաբան
* Վլադիմիր Նոսիկ – *Միխայիլ Լոկոտկով, ուսանող
* Գալինա Չիգինսկայա – *Մուսյա, բուֆետապանուհի
* Գերման Կաչին – *Լյոշա, շտուրման
* Բորիս Գիտին – *«Լիմոնադ», տախտակամածի նավաստի
* Իվան Կոսիխ – *լուղարկորդ
* Յուրի Վիզբոր – *ուղևոր
* Անատոլի Վեդյոնկին – *ծաղրածու Սավկին, Լոկոտկովի հին ընկերը
* Ալեքսանդր Կուզնեցով – *սկանդալիստ
* Վլադիմիր Պլոտնիկով – *էպիզոդ
* Խեյնո Ռախե – *էպիզոդ
* Վ. Սիզոնենկո – *էպիզոդ
* Ս. Աղաև -  էպիզոդ
* Վ. սպաներ – ''էպիզոդ
* Երկրաբանների խմբի դերում հանդես է եկել «Искатели» համույթը։
* Զանգվածային նկարահանումներին մասնակցել են Ենիսեյի գետային տրանսպորտի աշխատողները։

## Նկարահանող խումբ
* Սցենարիստներ՝ Ավենիր Զակ, Իսայ Կուզնեցով
* Ռեժիսոր՝ Վլադիմիր Բիչկով
* Օպերատոր՝ Կոնստանտին Հարությունով
* Կոմպոզիտոր՝ Եվգենի Կռիլատով
* Նկարիչ՝ Գալինա Անֆիլովա
* Երգերի տեքստի հեղինակ՝ Յուրի Վիզբոր

## Հետաքրքիր փաստեր
* Ֆիլմի կինոփորձերին մասնակցել է նաև Վլադիմիր Վիսոցկին։ 2004 թվականին գտնվել է տեսագրություն, որտեղ դերասանը կատարում է «Ещё не вечер» երգը։

## Ծանոթագրություններ

Կատեգորիա:1960-ականների ռուսերեն ֆիլմեր
Կատեգորիա:1969 ֆիլմեր
Կատեգորիա:Խորհրդային մանկական ֆիլմեր
Կատեգորիա:Խորհրդային ֆիլմեր
Կատեգորիա:Մաքսիմ Գորկու անվան կինոստուդիայի ֆիլմեր
Օրվա ժամանակի 12-ժամյա ձևաչափ

**12-ժամյա [[Ժամանուններ|ժամանակի]] ձևաչափը** ներառում է օրը կազմող 24 ժամերի բաժանումը երկու 12- ժամյա ընդմիջումների՝ կեսգիշեր ( *pm* ) և կեսօրի ( *pm* ):

Անգլերենում այս միջակայքերում ժամանակը նշվում է **am** ( , բառացի՝ կեսօրից առաջ   ) և **pm** (  բառացի ՝ կեսօրից հետո )։

12-ժամյա ձևաչափը գերակշռում է Ավստրալիայում, Կանադայում (բացառությամբ Քվեբեկի ), Նոր Զելանդիայում, ԱՄՆ-ում և Ֆիլիպիններում։ Այն օգտագործվում է 24-ժամյա ձևաչափի հետ համատեղ Մեծ Բրիտանիայում և անգլիախոս որոշ այլ երկրներում, Ալբանիայում, Բրազիլիայում, Հունաստանում, Իռլանդիայում, Քվեբեկ Կանադայում և Ֆրանսիայում։ Մնացած աշխարհում գերակշռում է 24-ժամյա ձևաչափը, սակայն 12-ժամյա ձևաչափը լայնորեն կիրառվում է ոչ պաշտոնական հաղորդակցության մեջ։ Միաժամանակ am-ի և pm-ի փոխարեն օգտագործվում են նկարագրական կառուցվածքներ, օրինակ՝ «առավոտներ», «օրեր», «երեկոներ», «գիշեր», «կեսօր» և այլն։ Ոչ պաշտոնական հաղորդակցության մեջ 12-ժամյա ձևաչափի տարածվածությունը բացատրվում է ավելի կարճ թվերի հարմարությամբ, ինչպես նաև դասական ժամացույցի 12-ժամյա ցիկլով։

## Կեսօրվա և կեսգիշերի իմաստային նշանակության հետ կապված խնդիրներ
Չնայած ISO 8601 միջազգային ստանդարտի առկայությանը, տարբեր երկրներում գիշերվա ժամը 12-ը և կեսօրվա ժամը 12-ը տարբեր կերպ են նշանակված։ Դա պայմանավորված է նրանով, որ լատիներեն բառակապակցություններում  եւ , *meridiem* բառը բառացիորեն նշանակում է «կեսօր» կամ «օրվա մեջտեղը», և ոչ մի երկիմաստություն չկա կեսօրը որպես «12 am» («12 ante meridiem» կամ «12 ժամ առաջ կեսօր») կամ  որպես «12 pm» նշանակելու միջև։ (« 12 post meridiem», կամ «12 ժամ հետո կեսօրից»)։

Մյուս կողմից, կեսգիշերը կարող է նաև տրամաբանորեն կոչվել «12 pm» (12 post meridiem, նախորդ կեսօրից 12 ժամ հետո) կամ «12 am» (12 ante meridiem, հաջորդ կեսօրից 12 ժամ առաջ)։

Գրինվիչի ազգային ծովային թանգարանը խորհուրդ է տալիս այդ ժամային կետերը անվանել, որպես «առավոտվա 12» և «գիշերվա 12»։   նույնն է խորհուրդ տալիս։ ԱՄՆ օրինակ առաջարկում են «կեսգիշերը» փոխարինել «11:59 pm»-ով, եթե ցանկանում ենք նշել օրվա վերջը, իսկ «12:01 am. Եթե ուզում ենք նշել հաջորդ օրվա սկիզբը. Այս պրակտիկան լայնորեն կիրառվում է ԱՄՆ-ում իրավական պայմանագրերի, ավտոբուսների չվացուցակների, գնացքների չվացուցակների համար, թեև կան բացառություններ այս կանոնից։

Օրինակ, ԱՄՆ-ում գործում է 24-ժամյա հաշվարկի մեթոդը։ Այն կոչվում է «Ռազմական ժամանակ», քանի որ այն օգտագործվում է ԱՄՆ բանակի կողմից և՛ աշխարհի մյուս բանակների հետ ավելի հեշտ համագործակցության համար, և՛ որպես հարգանքի նշան մյուսների կողմից օգտագործվող՝ օրվա ժամերի բաժանման ձևաչափի նկատմամբ։ ԱՄՆ բանակը Երկրորդ համաշխարհային պատերազմի ժամանակ ընդունել է 24-ժամյա ժամացույցը։ 12-ժամյա մեթոդը համարվում է չափազանց անհարմար, ծանր, և որոշ ոլորտներում (բանակ, ավիացիա, օդերևութաբանություն, հիվանդանոցներ, փրկարար ծառայություններ) վտանգավոր սխալների հնարավորության պատճառով օգտագործվում է 24-ժամյա ձևաչափը։

## Պատկերասրահ

Պատկեր:Westclox Big Ben.jpg|Механические часы-будильник Westclox Big Ben.
Պատկեր:Digital-clock-alarm.jpg|Цифровые часы-будильник Westclox. Показывают четыре часа пополудни, так как в левом верхем углу горит кружок напротив *PM*.
Պատկեր:Exetercathedralclock.jpg|Часы Эксетерского собора.
Պատկեր:Cirila-ҹ-minuskla.svg|


## Սմ. նույնպես
* Կեսգիշերից հետո
* Կեսօր

## Նշումներ

Կատեգորիա:Օր
Սուրբ Գրիգոր Լուսավորիչ եկեղեցի (Փասադենա)

**Սուրբ Գրիգոր Լուսավորիչ եկեղեցի** (անգլ․՝ St. Gregory Armenian Church), գործող Հայ Առաքելական եկեղեցի ԱՄՆ-ի Կալիֆոռնիա նահանգի Փասադենա քաղաքում։ Հիմնադրվել է 1934 թվականին։

Եկեղեցու առաջնորդ՝ Սարգիս Պետոյան։

## Պատմություն
Փասադենայի հայ համայնքը ձևավորվել է նախքան ցեղասպանություն և բնակիչները չամուսնացած գաղթականներ էին, ովքեր ձգտում էին գումար վաստակել և վերադառնալ հայրենիք։ 1934 թվականին, հայ համայնքի ջանքերով, եկեղեցին բացում է իր դռները։ 1984 թվականին, եկեղեցու հովանավորության ներքո, բացվում է Փասադենայի Ալֆրեդ և Մարգրիտ Հովսեփյան վարժարանը, իսկ հոգեվորականները դարձել են վարժարանի աշակերտների համար հոգևոր առաջնորդներ։ Այժմ Սուրբ Գրիգոր Լուսավորիչ եկեղեցին դարձել է Փասադենայի հայ բնակիչների և վարժարանում սովորող աշակերտների համար մի հավաքակետ, որտեղ բարեկամները և ընկերները կարող են միմյանց հանդիպել։

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:ԱՄՆ-ի հայոց արևմտյան թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Կալիֆոռնիայի հայկական վանքեր և եկեղեցիներ
Կատեգորիա:Փասադենայի եկեղեցիներ
Ավազե մարդ (հեռուստասերիալ)

**«Ավազե մարդ»** (), Նեթֆլիքսի ամերիկյան հեռուստասերիալ, որն ստեղծվել է Նիլ Գեյմանի համանուն կոմիքսաշարի հիման վրա։ Պրեմիերան կայացել է 2022 թվականի օգոստոսի 5-ին։

## Սյուժե
Սցենարի համար գրական հիմք է հանդիսացել Նիլ Գեյմանի համանուն կոմիքսը։ Հերոսը քնի թագավորության արքա Մորփեոսն է, որը գերի է ընկնում կախարդ Ռոդերիկ Բյորջեսի մոտ, բայց հետո փախչում է։

## Դերերում
* Թոմ Սթարիջ՝ Մորփեոս / Քուն
* Գվենդոլին Քրիսթի՝ Լյուցիֆեր
* Վիվիեն Աչեամփոնգ՝ Լյուսիեն
* Չարլզ Դենս՝ Ռոդերիկ Բյորջես
* Բոյդ Հոլբրուք՝ Կորինֆիան
* Ասիմ Չաուդրի՝ Աբել
* Սանջիվ Բհասքար՝ Կայեն
* Քրիբի Հաուել-Բափթիսթ՝ Մահ
* Ջենա Քոուլման՝ Ջոանա Կոնստանտին
* Ջոելի Ռիչարդսոն՝ Էթել Քրիփս
* Դևիդ Թյուլիս՝ Ջոն Դի / Բժիշկ Ապագա
* Սթիվեն Ֆրայ՝ Գիլբերտ

## Արտադրություն
Գեյմանի հեղինակային «Ավազե մարդ»-ի էկրանավորման առաջին փորձերը եղել են 1991 թվականին։ 2019 թվականին Նեթֆլիքսը պայմանագիր է կնքել հեռուստասերիալի համար, իսկ նկարահանումները սկսվել են 2020 թվականի հոկտեմբերին, համավարակի պատճառով այն պլանավորվածից ավելի ուշ է կայացել։ ԶԼՄ-ում տեղեկություն է հայտնվել այն մասին, որ գլխավոր դերակատարը Թոմ Սթարիջն է, բայց այն դեռ վերջնական չէ։ 2021 թվականի հունվարին հայտնի է դարձել, որ նախագծին միացել է նաև Թերոն Էջերթոնը։

Հեռուստասերիալի պրեմիերան կայացել է 2022 թվականին։

## Ծանոթագրություններ

Կատեգորիա:21-րդ դարի հեռուստասերիալներ
Կատեգորիա:DC Entertainment
Կատեգորիա:Ամերիկյան ֆենտեզի հեռուստասերիալներ
Կատեգորիա:Կոմիքսների էկրանավորումներ
Կատեգորիա:Նեթֆլիքսի բնօրինակ ծրագրեր
Սյուդադ Բոլիվար

**Սյուդադ Բոլիվար** (, նախկինում անվանվել է *Angostura*, *Santo Tomé de Guyana*), քաղաք Վենեսուելայի հարավարևելյան մասում՝ մայրաքաղաք Կարակասից մոտավորապես 450 կիլոմետր դեպի հարավ-արևելք, Ամազոնի ամենամեծ վտակի՝ Օրինոկո գետի աջ ափին՝ վերջինիս գետաբերանից շուրջ 330 կիլոմետր հեռավորության վրա։ Բոլիվար նահանգի վարչական կենտրոնն է։ Բնակչության թվաքանակը 2020 թվականի տվյալներով եղել է 402.476 (այդ ցուցանիշով երկրորդ տեղն է գրավում նահանգում՝ զիջելով միայն Սյուդադ Գուայանային)։

## Պատմություն
Հիմնադրվել է 1588 թվականին։ Հարձակումների ենթարկվելու և ավերվելու հետևանքով չորս անգամ վերակառուցվել է տարբեր վայրերում։ Չորրորդ անգամ և վերջնականապես կառուցվել է 1764 թվականին. հենց այդ տարեթիվն էլ պաշտոնապես ընդունված է որպես բնակավայրի հիմնադրման տարի։ Սկզբնական շրջանում ստացել է **San Tomas de la Nueva Guayana,** **Santo Tomé de Guayana de Angostura del Orinoco**, **San Tomé de Angostura** անվանումները։

1840-ական թվականներին վերանվանվել է՝ ստանալով Սիմոն Բոլիվարի անունը։

Սյուդադ Բոլիվարը արդյունաբերական խոշոր կենտրոն է և գետային մեծ նավահանգիստ մի տարածաշրջանում, որտեղ արդյունահանում են ոսկի, ադամանդներ, երկաթի հանքաքար, փայտանյութ, զարգացած է անասնապահությունը։ 2005 թվականին այստեղ բացվել է իրանական մակնիշի գյուղատնտեսական տրակտորներ թողարկող գործարան։

Քաղաքին սպասարկում է «Սյուդադ Բոլիվար — Տոմաս դե Խերես» օդանավակայանը։

Լավ պահպանվել է բնակավայրի պատմական կենտրոնը՝ գաղութային ժամանակներում կառուցված տաճարով և այլ շինություններով, որոնք շրջանակել են Բոլիվարի հրապարակը։

## Պատկերասրահ


Ciudad Bolívar historical zone.jpg|Սյուդադ Բոլիվարի պատմական կենտրոնը
House of the Congress of Angostura.jpg|Շենքը, որտեղ կայացել է Անգոստուրայի պատմական կոնգրեսը՝ Սիմոն Բոլիվարի մասնակցությամբ
Salto La Llovizna. Parque La Llovizna. Ciudad Guayana, estado Bolívar. Venezuela..jpg|Լյովիսնա ջրվեժը
Ciudad Bolivar.JPG
Puente Angostura sobre rel río Orinoco.jpg|Կամուրջ Օրինոկո գետի վրա
File:Plaza Bolívar of Ciudad Bolívar.jpg|Բոլիվարի հուշարձանը նրա անունը կրող հրապարակում
File:Botanic Garden of Ciudad Bolívar.jpg|Տեսարան Սյուդադ Բոլիվարի բուսաբանական այգուց
File:CdBolívarcolonial.jpg|Գաղութային ժամանակների ճարտարապետության նմուշներ
File:Cdad. Bolívar 110514-9.JPG|Տիպական փողոց Սյուդադ Բոլիվարում
Image:Ciudad_Bolívar_view.jpg
Image:A_typical_street_of_Ciudad_Bolívar.jpg|Տիպական փողոց Սյուդադ Բոլիվարում
Image:Orinico_ciudad_bilivar_venezuela.jpg|Օրինոկո գետը Սյուդադ Բոլիվարում
JimmieAngelPlane.jpg|Անխելի օդանավը, որով թռչելիս հայտնաբերել է աշխարհի ամենաբարձր ջրվեժը


## Կլիմա

## Ծանոթագրություններ

## Գրականություն
* Информация на начало XX века: 
* .

## Արտաքին հղումներ
*Bolívar's message to the Congress of Angostura 
*Սյուդադ Բոլիվարը Venezuelatuya.com կայքէջում 
* Սյուդադ Բոլիվարը լուսանկարներում 
* Էրես համայնքապետարանի կայքէջը
* Universidad de Oriente (Núcleo de Bolívar)
* Ley del gobierno municipal.
* Feria del Orinoco.

Կատեգորիա:Առափնյա բնակավայրեր
Կատեգորիա:Նավահանգիստներ
Կատեգորիա:Վարչական կենտրոններ
Կատեգորիա:Վենեսուելայի բնակավայրեր
Կատեգորիա:Վենեսուելայի քաղաքներ
Տրուխիլիո (Վենեսուելա)

**Տրուխիլիո** (), քաղաք Վենեսուելայում։ Նույնանուն նահանգի և համայնքի վարչական կենտրոնն է։ Ընկած է լեռներով շրջապատված Լոս Մուկաս հովտում (El Valle de Los Mukas): 2001 թվականին անցկացված մարդահամարի տվյալներով բնակչության թվաքանակը եղել է շուրջ 40 հազար։ Համբավվել է որպես «խաղաղության ու հմայքի քաղաք»։
[thumb|180px|left|Լա Պասի սուրբ Կույսի հուշարձանը, որը համարվում է ամենաբարձր արձանը [Հարավային Ամերիկայում]]

## Պատմություն
Բնակավայրի հիմնադիր համարվում է «Ամերիկայի կոնկիստադոր» («Conquistadores de America») տիտղոսին արժանացած իսպանացիներից մեկը՝ Դիեգո Գարսիա դի Պարեդես Կրտսերը (Diego García de Paredes, 1506—1563), ով ծնունդով իսպանական Էստրեմադուրա մարզի Տրուխիլիո քաղաքից էր։

1678 թվականին բնակավայրը դարձել է վերջին թիրախը ֆրանսիացի բուկանիեր Միշել դը Գրամոնի գլխավորած ավազակային հանդուգն հարձակման, որին մասնակցել են ծովահենների վեց նավ և յոթ հարյուր կռվող։

## Քույր քաղաքներ
* , Տրուխիլիո
* , Տրուխիլիո
* , Տրուխիլիո

## Պատկերասրահ

RESTAURANTE TIBISAY.jpg|Համբավավոր ռեստորաններից մեկը
Paisajes de Mérida y Trujillo 09.jpg|Մերիդա լեռնաշղթայի սարերը
Plaza Cristobal Mendoza.jpg|Քրիստոբալ Մենդոսայի արձանը նրա անունը կրող հրապարակում
Heroés trujillenses I.jpg|Տրուխիլիոցի հերոսների հուշարձանը


## Ծանոթագրություններ

## Արտաքին հղումներ
* Տրուխիլիոյի քաղաքապետարանի կայքէջը 
* Տրուխիլիո
* Տրուխիլիոյի նահանգի կայքէջը

Կատեգորիա:Վարչական կենտրոններ
Կատեգորիա:Վենեսուելայի բնակավայրեր
Կատեգորիա:Վենեսուելայի քաղաքներ
Լառա Յանժել

**Լարա Յանժել** (, ), սլովենացի շախմատիստուհի, կանանց միջազգային վարպետ։

## Կենսագրություն
2018 թվականի Սլովենիայի չեմպիոն։ 2013 թվականի Սլովենիայի առաջնության արծաթե մեդալակիր․ (տղամարդկանց և կանանց չեմպիոնները որոշվել են շվեյցարական համակարգով անցկացվող ընդհանուր մրցաշարում։ Յանժելը Լաուրա Ունուկին հավասար միավորներ է հավաքել և լրացուցիչ ցուցանիշներով զիջել է նրան)։

Սլովենիայի հավաքականի կազմում 2018 թվականի շախմատային օլիմպիադայի, 2017 և 2019 թվականների Եվրոպայի շախմատի թիմային առաջնության, 2019 թվականին Միտրոպի գավաթի, 2020 թվականին ՖԻԴԵ-ի առցանց օլիմպիադայի մասնակից։

2019 թվականի Եվրոպայի անհատական առաջնության մասնակից։

2016 և 2019 թվականների Եվրոպայի բլից և արագ շախմատների առաջնության մասնակից։

2007 թվականի Եվրոմիության պատանեկան առաջնության մասնակից (մինչև 10 տարեկան կատեգորիա)։ 2015 թվականի աշխարհի պատանեկան առաջնության մասնակից (մինչև 18 տարեկան կատեգորիաններում)։ 2017 թվականի աշխարհի պատանեկան առաջնության մասնակից։

Մի շարք ուժեղ կազմով բաց մրցաշարերի մասնակից, այդ թվում՝ Ռիլթոնի գավաթի (2018/19 թվականներ)

Սլովենիայի ազգային հավաքականի իր ընկերուհիների՝ Թեա Վիդիչի և Լ. Ունուկի հետ շախմատային ալիք է վարում *Twich* հարթակում։

## Ընտանիք
Ավագ եղբայրը՝ Թիմ Յանժելը (ծնված 1994 թվականին) նույնպես շախմատիստ է, միջազգային վարպետ։

## Հիմնական սպորտային արդյունքներ

## Վարկանիշի փոփոխություն

## Ծանոթագրություններ

## Արտաքին հղումներ
* Выступления Лары Янжель на чемпионате мира среди девушек 2017 года
* Выступления Лары Янжель в личных чемпионатах Европы
* Выступления Лары Янжель в командных чемпионатах Европы среди девушек до 18 лет
* Выступления Лары Янжель в командных чемпионатах Европы
* Выступления Лары Янжель в Кубках Митропы
* Страница Л. Янжель в социальной сети Instagram

Կատեգորիա:Շախմատային օլիմպիադաների մասնակիցներ
Կատեգորիա:Շախմատի միջազգային վարպետներ
Կատեգորիա:Շախմատիստներ այբբենական կարգով
Կատեգորիա:Սլովենացի շախմատիստներ
Փետրախոտ փետրավոր

**Փետրախոտ փետրավոր, թելունի փետրավոր** (  - փետուր), հացազգիներ ընտանիքի խոտաբույսեր Փետրախոտի ցեղից. Բույսը ստացել է տեսակին հատուկ մակդիրը փետուրներ հիշեցնող փափուկ թելիկների շնորհիվ, որոնցով ծածկված են դրա երկար քիստերը։

## Տարածագոտի
Բույսը տարածված է Ռուսաստանի և Ղազախստանի տափաստաններում, առանձին փոքր կղզիներ կան նաև Արևմտյան Սիբիրի անտառ-տափաստանային գոտում հարավային տաք լանջերին։

Աճում է ավազահողային և ավազային հողերի վրա, վերջիններիս դեպքում խորանում է մինչև կիսաանապատներ։ Անտառատափաստանային շրջաններում հանդիպում է ավելի ծանր հողերի վրա։

## Նշանակություն և կիրառություն
Արոտավայրում ավելի վատ է ուտվում, քան Լեսսինգի Փետրախոտը (*Stipa lessingiana*) և Զալեսկու Փետրախոտը (*Stipa zalesskii*)։ Տերևներն ուտվում են գլխավորապես հասկավորումից առաջ։ Աշնանախոտն առաջին սառնամանիքներից հետո չորանում է և դադարում է ուտվել։ Խաբը՝ չոր խոտը բավարար որակ ունի։ Հասուն անասուններին արատաբտելիս լավ աճ է տալիս, բայց ոչ գիրացում։

Այս տեսակը հաճախ աճեցնում են այգիներում որպես դեկորատիվ բույս։

## Բուսաբանական դասակարգում
### Ենթատեսակ

* 
*  — Փետրախոտ ավազային

### Հոմանիշներ
Ըստ The Plant List for 2010 տվյալների, տեսակի հոմանիշներն են՝

* 
* 
* 
* 
* 
* 
* 
* 
* , nom. inval.
* 
* 
* 
* 
* 
* 
* 
* , nom. inval.

## Պաշտպանություն
Հանդիպում է Ռուսաստանի եվրոպական մասում, Կովկասում և Սիբիրում տեղակայված 15 արգելոցների տարածքում, ինչպես նաև մի շարք տափաստանային արգելավայրերում։ Պահպանվող տարածքներում անհրաժեշտ է վերահսկողություն պոպուլյացիայի վիճակի նկատմամբ։

## Ծանոթագրություններ

## Գրականություն
* Губанов И. А. 213. Stipa pennata L. (S. joannis Čelak.) — Ковыль перистый // Иллюстрированный определитель растений Средней России : в 3 т. / И. А. Губанов, К. В. Киселёва, В. С. Новиков, В. Н. Тихомиров. — М. : Товарищество науч. изд. КМК : Ин-т технол. исслед., 2002. — Т. 1 : Папоротники, хвощи, плауны, голосеменные, покрытосеменные (однодольные). — С. 307. — 527 с. — 5000 экз. — .
* Ларин И. В., Ларина В. К. Кормовые растения сенокосов и пастбищ СССР : в 3 т. / под ред. И. В. Ларина. — М. ; Л. : Сельхозгиз, 1950. — Т. 1 : Споровые, голосеменные и однодольные. — С. 257—258. — 689 с. — 10 000 экз.
* Цвелёв Н. Н. Stipa pennata L. — Ковыль перистый // Злаки СССР / отв. ред. Ан. А. Фёдоров. — Л.: Наука, 1976. — С. 590—591. — 788 с. — 2900 экз.

## Արտաքին հղումներ
* Stipa pennata

Կատեգորիա:Աֆրիկայի բուսականություն
Կատեգորիա:Եվրոպայի բուսական աշխարհ